১৬ ঘণ্টা পর ডিসিসি মার্কেটের আগুন নিয়ন্ত্রণে - Bangladeshnews
>> জাতীয় দলের ক্রিকেটার আরাফাত সানি গ্রেফতার ১ দিনের রিমাণ্ড মঞ্জুর >> পাপুয়া নিউ গিনিতে ৮ মাত্রার ভূমিকম্প : সুনামি সতর্কতা জারি >> মিয়ানমারে মিনিবাসে আগুন লেগে ৭ প্রকৌশলীসহ নিহত ৮ >> ভারতের অন্ধ্রপ্রদেশে রেল দুর্ঘটনায় ২৩ যাত্রী নিহত >> ইতালীর হিমবাহ ধ্বসে চাপা পড়া ১০ জনকে জীবিত উদ্ধার মৃত ৫ নিখোঁজ ১৫ >> সাভার আশুলিয়ায় সড়ক দুর্ঘটনায় দুজন নিহত Home » রাজধানীর সংবাদ
» ১৬ ঘণ্টা পর ডিসিসি মার্কেটের আগুন নিয়ন্ত্রণে	১৬ ঘণ্টা পর ডিসিসি মার্কেটের আগুন নিয়ন্ত্রণে
রাজধানীর গুলশান ১ নম্বরে ঢাকা উত্তর সিটি করপোরেশন (ডিএনসিসি) মার্কেটের আগুন প্রায় ১৬ ঘণ্টা পর পুরোপুরি ফায়ার সার্ভিসের নিয়ন্ত্রণে এসেছে। মেয়র আনিসুল হক মঙ্গলবার সন্ধ্যা সাড়ে ৬টার দিকে সাংবাদিকদের এ কথা জানান।
নাশকতা সৃষ্টির জন্য এ অগ্নিকাণ্ড ঘটানো হয়েছে কি না, এমন প্রশ্নের উত্তরে মেয়র বলেন, এখানে নাশকতার কোনো ঘটনা ঘটেনি। আর তা ছাড়া এ অগ্নিকাণ্ডের ঘটনা তদন্তের জন্য একটি কমিটি গঠন করা হয়েছে। কাল থেকে তদন্ত কমিটি কাজ শুরু করবে।
সোমবার দিবাগত রাত আড়াইটার দিকে মার্কেটের পূর্ব পাশের একটি দোকান থেকে আগুনের সূত্রপাত হয় বলে ফায়ার সার্ভিস সূত্রে জানা গেছে। আগুন লাগার খবর পেয়ে ফায়ার সার্ভিসের বেশ কয়েকটি ইউনিট ঘটনাস্থলে গিয়ে আগুন নেভানোর কাজ শুরু করে। টানা ১৬ ঘণ্টা চেষ্টার পর আজ সন্ধ্যা সাড়ে ৬টার দিকে আগুন পুরোপুরি নিয়ন্ত্রণে আনতে সক্ষম হয় ফায়ার সার্ভিস।
আগুনে মার্কেট ভবনটির একাংশ ধসে পড়ে। ধসে পড়া অংশে কাঁচাবাজার ও বেশ কিছু কাঁচামালের দোকান ছিল। এই মার্কেটে প্রায় দেড় হাজার দোকান আছে বলে ব্যবসায়ীরা জানিয়েছেন।
Posted in রাজধানীর সংবাদ	29 views on this post	Print this post
রাজধানীর সংবাদঢাকা উত্তরায় ইজিবাইকের ধাক্কায় স্কুলছাত্র নিহত